b'\n_START_ARTICLE_\nFrederick Sumner Brackett\n_START_SECTION_\n\xc5\xbdivljenje\n_START_PARAGRAPH_\nBrackett je diplomiral na Pomona kolid\xc5\xbeu. Doktoriral je iz fizike na Univerzi Johnsa Hopkinsa v letu 1922. Pou\xc4\x8deval je tudi fiziko na Univerzi Kalifornije v Berkeleyu. Delal je tudi na Ministrstvu za kmetijstvo ZDA in na Nacionalnih in\xc5\xa1titutih za zdravje (National Institutes of Health ali NIH) kot predstojnik biofizikalnih raziskav. Med drugo svetovno vojno je delal na voja\xc5\xa1kih raziskavah. Po vojni se je vrnil na Nacionalne in\xc5\xa1titute za zdravje.\n_START_SECTION_\nDelo\n_START_PARAGRAPH_\nDelal je kot opazovalec na Observatoriju Mount Wilson do leta 1920. Med izdelavo doktorata na Univerzi Johnsa Hopkinsa je s pomo\xc4\x8djo razelektritvene cevi, napolnjene z vodikom, odkril serijo spektralnih \xc4\x8drt, ki jih danes poznamo kot Brackettova serija.'